Publication: Magyar Közlöny
Issue: MK-2003-7 (Year: 2003, Number: 7)
Era: 1990-2004
Section: 9. számú melléklet a 3/2003. (I. 24.) FVM rendelethez
Paragraph Index: 2271

11. Szõlõtelepítés esetében legalább 1500 m2 ültetvény telepítése. — Borszõlõ telepítéséhez támogatás csak borvidéki, bortermõhelyi területekre (meghatározott települések határának a szõlõ termõhelyi kataszterben I—II/1. osztályú — az alföldi szõlõtermõ táj borvidéki, bortermõhelyi településein I—II/1—II/2. osztályú — minõsítéssel regisztrált területeire) adható, az adott termõhelyen telepítésre engedélyezett fajta ültetési anyagának használata esetén is. — Étkezési szõlõ telepítéséhez az ország bármely településének a szõlõ termõhelyi kataszterben I—II/1. osztályú, illetve az Alföldön II/2. osztályú minõsítéssel regisztrált területére is adható támogatás a szaporításra engedélyezett fajták használata esetén. — Bor- és étkezési szõlõfajták üzemi törzsültetvényeire a termõhelyi követelmények a borszõlõre meghatározott feltételekkel azonosak, alanyfajták minden szõlõtermõ tájon telepíthetõk. A telepíthetõ fajták körét az OMMI határozza meg, illetve engedélyezi. Követelmény azonban, hogy a telepítéshez felhasznált szaporítóanyag tesztelten vírusmentes legyen, és legalább központi törzsszõlõbõl származzon. — Bor- és étkezési fajták törzsültetvényeinek telepítése esetén nyilatkozat arról, hogy az ültetvények szaporítóanyagtermesztés céljából települnek, és az OMMI elõírásai szerint kezelik. — Az illetékes hegyközség nyilatkozata arról, hogy a kérelmezõ hegyközségi tag, valamint, hogy a tervezett telepítés megfelel a hegyközségi rendtartás elõírásainak. II. Ellenõrzés

Source: https://magyarkozlony.hu/hivatalos-lapok/5c5c317caf12d19b59edcb93358053458849f140/dokumentumok/89354d77c745796985ccabca4fcf92e570246ca1/letoltes